Document ID: 32000R2825

Neuvoston asetus (EY) N:o 2825/2000,
annettu 19 päivänä joulukuuta 2000,
lampaan- ja vuohenliha-alan tuottajapalkkion myöntämistä koskevista yleisistä säännöistä annetun asetuksen (ETY) N:o 3493/90 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 3 päivänä marraskuuta 1998 annetun neuvoston asetuksen (EY) N:o 2467/98(1) ja erityisesti sen 5 artiklan 8 kohdan,
ottaa huomioon komission ehdotuksen,
sekä katsoo seuraavaa:
(1) Lampaiden ja vuohien kasvatukselle tietyillä yhteisön epäsuotuisilla alueilla myönnettävästä erityistuesta 14 päivänä toukokuuta 1990 annetussa neuvoston asetuksessa (ETY) N:o 1323/90(2) säädetään lampaiden ja vuohien kasvattajille epäsuotuisilla alueilla maksettavasta kiinteämääräisestä tuesta korvauksena uuhipalkkion rajoittamiseksi toteutettujen toimenpiteiden aiheuttamista haitallisista vaikutuksista.
(2) Asetuksessa (ETY) N:o 3493/90(3) määritellään epäsuotuisalla alueella toimiva tuottaja. Määritelmä on aiheuttanut tulkintaongelmia ja vaikeuttanut tarkastuksia, sillä määritelmä edellyttää sen tarkastamista, ovatko eläimet kyseisellä alueella. Sääntöjä olisi muutettava, jotta mainittu määritelmä olisi helpommin käsitettävissä ja jotta tarkastukset yksinkertaistuisivat. Epäsuotuisalla alueella toimivan tuottajan määritelmää olisi siten muutettava,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3493/90 2 artiklan 2 kohta seuraavasti:
"2. Epäsuotuisalla alueella toimivalla tuottajalla tarkoitetaan lampaan- tai vuohenlihan tuottajaa, jonka tila sijaitsee Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetun neuvoston asetuksen (EY) N:o 1257/1999(4) 17 artiklan mukaisesti määritellyillä alueilla tai jonka tilan maatalousmaasta vähintään 50 prosenttia sijaitsee tällaisilla alueilla."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä joulukuuta 2000.

Labels: 17
19